Interakcie
Užívam Co Valsacor a Coronal 5 na VKT, na noc pod dohľadom psychiatra dočasne neurol 0,5 , podľa potreby 1-2 na spanie. Mam pocit, že moje problémy spôsobuje perimenopauza aj keď menzes mám zatiaľ pravidelne. Chcela by som vyskúšať užívať Fytofem harmony & control. Je táto kombinácia liekov možná ?
Dobrý deň.
Ďakujeme za Vašu otázku.
Valeriána obsiahnutá v prípravku FytoFEM harmony & control pri súčasnom užívaní Neurolu môže prehĺbiť sedáciu, čo môže viesť až k depresii dychového centra. Kombináciu je potrebné zvážiť a súčasne sledovať pacienta. Súčasné užívanie výživového doplnku s antihypertenzívami (Co-Valsacor a Coronal) môže ovplyvniť ich účinnosť. Vzhľadom však na to, že u výživových doplnkov neboli vykonávané klinické štúdie, klinická závažnosť týchto interakcií nebola presne stanovená. Z týchto dôvodov odporúčam užívanie prípravku konzultovať s ošetrujúcim lekárom.
Prajem pekný zvyšok dňa.
S pozdravom
Mgr. Barbora Bičanovská